JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)

## PANGATER ANUSUARA RING BASA BALI KUNA SAJERONING PRASASTI BALI KUNA: WANGUN LAN TEGES
Ni Pt. Ayu Tresna Arin Devi 1 , I Kt. Paramarta 1 , Ida Ayu Pt. Purnami 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: {ayudevii95@yahoo. com , ketutgembel@yahoo.co.id , dayupurnamiku@yahoo.com} @undiksha.ac.id
KUUB
Tetilikan puniki nlatarang (1) kawentenan pangater anusuara ring Basa Bali Kuna; (2)  soroh  kruna  sane  kaleketin  olih  pangater  anusuara  ring  Basa  Bali  Kuna;  (3) teges  pangater  anusuara  ring  Basa  Bali  Kuna.  Tetilik  puniki  nganggen  pahan deskriptif kualitatif . Jejering tetilikan puniki inggih punika Basa Bali Kuna sajeroning Prasasti  Bali  Kuna:  Wangun  lan  Teges,  penandangnyanne  Pangater  Anusuara. tetilik puniki nganggen tata cara mupulang data, dokumentasi, sadu wicara. Pikolih saking tetilikan puniki (1) kawentenan pangater anusuara ring Basa Bali Kuna; (2) soroh  kruna  ring  Basa  Bali  Kuna; (3)  teges  pangater  anusuara  ring  Basa  Bali Kuna. wenten 11 prasasti sane katilikin. Kapolihang 101 kruna sane kaleketin olih pangater anusuara, miwah soroh kruna wenten 5 soroh saking makasami prasasti sane  katilikin,  nanging  sane  pinih  akeh  kapolihang  kruna  kria  lan  kruna  aran. Makasami kruna sane kaleketin madue teges ipun.
Kruna jejaton : basa bali kuna, pangater anusuara, prasasti, wangun lan teges.

## ABSTRAK
Penelitian  ini  bertujuan  mengetahui  (1)  keberadaan  awalan  nasal  pada  prasasti Bali  Kuna;  (2)  jenis  kata  yang  dilekati  oleh  awalan  nasal  basa  Bali  Kuna;  (3)  arti awalan  nasal  pada  basa  Bali  kuna.  Penelitian  ini  membahas  awalan  nasal  basa Bali  Kuna  dalam  prasasti  Bali  Kuna.  Penelitian  ini  menggunakan  penelitian deskriptif kualitatif. Subyeknya basa Bali Kuna dalam prasasti Bali Kuna. obyeknya awalan  nasal  :  struktur  dan  arti.  Penelitian  ini  menggunakan  teknik  pengumpulan data : dokumentasi dan wawancara. Temuan penelitian ini (1) keberadaan awalan nasal  basa  Bali  Kuna  pada  prasasti  Bali  Kuna;  (2)  jenis  kata  yang  dilekati  oleh awalan  nasal basa  Bali Kuna; (3)  arti awalan nasal pada  basa Bali Kuna. Ada 11 prasasti  yang  diteliti.  Didapatkan  101  kata  yang  dilekati  oleh  awalan  nasal  dan jenis  kata  ada  5  kata  dari  semua  prasasti  yang  diteliti,  tetapi  yang  paling  banyak ditemukan  yaitu kata kerja dan kata benda.  Semua kata yang dilekati mempunyai arti.
Kata kunci : awalan nasal, basa bali kuna, struktur dan arti, prasasti
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)

## ABSTRACT
This study  aims to determine (1) the  existence of nasal prefix on the  old  Balinese inscription;  (2)  the  type  of  word  attached  by  the  nasal  prefix  on  the  old  Balinese language; (3) the meaning of nasal prefix on the old Balinese language. The nasal prefix on Balinese ancient’s inscription was discussed which as the subject of this research.  Descriptive  qualitative  research  is  used  in  this  research.  The  object  of the  study  is  nasal  prefix:  structure  and  meaning.  The  data  on  this  study  was collected  by  interviewing  and  documentation.  There  are  11  Balinesse  inscriptions which  examined  in  this  study.  The  result  of  this  study  found  that  there  are  101 words  attached  by  nasal  prefix  and  there  are  5  type  of  words  in  all  of  inscriptions and  it  mostly  found  that  in  the  form  of  verbs  and  as  the  nouns.  All  of  the  words have the meaning itself.
Key words: Nasal prefix, ancient Balinese Language, structure and meaning, inscription

## PURWAKA
Kawentenan  Basa  Bali  Kuna  ring  Bali kacihnayang sampun wenten duk aab kerajaan sane  wenten  ring  Bali.  Duk  punika para  raja  madue  tetamian  marupa  candi, wewangunan,  prasasti,  miwah  sane  lianan. Prasasti-prasasti  sane  kapolihang  duk  dumun punika  nganggen  sesuratan  Basa  Bali  Kuna. Punika  nyihnayang  duk  dumun  krama  Bali mabebaosan sareng sametonnyane nganggen Basa  Bali  Kuna.  Basa  Bali  Kuna  madue paiketan  sane  rumaket  pisan  sareng  Basa sane  siosan.  Mejanten  sampun  ring  soang- soang  prasasti  pastika  madaging  Basa  sane siosan, minakadi Basa Sansekerta, Basa Jawa Kuna,  miwah  Basa  Jawa  Tengahan.  Prasasti Sukawana  pinaka  prasasti  pinih  purwa  sane medal  ring  warsa  804  saka  (882  M).  Kosa Basa sane wenten ring prasasti punika nenten ja Basa Bali Kuna kemanten, nanging jeroning prasasti  Basa  Bali  Kuna  sane  kasurat  wenten sane nganggen Basa Sansekerta.
Prasasti  pinaka  silih  tunggil  tetamian para  pangriin  druwene  sane  patut  ajegang ngantos  mangkin  mangdane  nenten  rered. Kawentenan pabinayan prasasti punika prasida  kuningin  ring  warsa  sane  wenten  ring soang-soang prasasti. Umpami Prasasti Sukawana  embas  ring  warsa  882-914  (804- 836  Saka).  Taler  wenten  malih  saking  lakar sesuratan  prasasti  punika  sane  mabinayan, minakadi  wenten  nganggen  watu,  tembaga, logam  miwah  sane  lianan  lan  kasurat nganggen  senjata.  Paiketan  ngenenin  indik
prasasti  punika  Basa-Basa  sane  keanggen  ri sajeroning  prasasti  wenten  3  inggih  punika bahasa  Sansekerta  (BSK),  bahasa  Bali  Kuna (BBK),  bahasa  Jawa  Kuna  (BJK),  miwah prasasti  punika  kapolihang  lan  kauningin saking  warsa  sane  matiosan  lan  saking  raja- raja  sane  matiosan  tur  nganggen  bahasa  Bali Kuna  (BBK).  Nanging  ri  sajeroning  samian prasasti  punika  akehan  sane  nganggen  Basa Bali  Kuna.  Manut  Goris  (sajeroning  Sutjiati Beratha,  1992  :  44)  nemuang  wenten  37 prasasti  mabasa  Bali  Kuna  sane  mijil  ngawit warsa 882-1072 masehi. Basa Bali Kuna akeh kaiusin  olih  Basa  Sanskerta  maka  wesana panglimbak Hindu-India  ka  Bali. Manut pratiaksa riin lan panampen Bawa, akehnyane iusan  Basa  Sanskerta  ring  Basa  Bali  Kuna pinih  akeh  kapanggihin  ring  aab  pangriin prasasti  mabasa  Bali  Kuna  inggih  punika  ring warsa  882-914  masehi.  Sakadi  prasasti  sane pacang  katilikin  wenten  11  prasasti  inggih punika  prasasti  sane  embas  duk  warsa  1016 M sane kamedalang olih  Sri Sang Ajnya Dewi wenten  prasasti  Sembiran  AIII,  wenten  taler prasasti  sane  kamedalang  olih  Raja  Anak Wungsu  duk  warsa  1072  M,  inggih  punika prasasti  Klungkung  C,  prasasti  sane  mijil warsa  822-914  M  (804-836)  inggih  punika prasasti  Sukawana  AI,  Bebetin AI, Trunjan AI, Trunjan  B,  Pura  Kehen  A  lan  Gobleg,  Pura Kehen  I.  Selanturnyane  prasasti  sane  mijil warsa  989-1011  M  inggih  punika  prasasti Bebetin AII, Serai AII, Sading A.
Basa  Bali  kuna  kawangun  antuk pupulan  kruna  sane  ngwangun  lengkara.
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Saking  soang-soang  kruna  punika  madue teges  sane  mabinayan.  Maosang  indik  tata kruna ring Basa Bali Kuna nenten sida lempas saking wewehan (pangater, seselan, pangiring).  Pangater  ring  Basa  Bali  Kuna akehnyane  wenten  22,  siki  pantarannyane inggih  punika  pangater  anusuara  [ma-]  utawi [maN-]  (  Granoka,  1983;  Beratha,  1992). Pangater  anusuara  punika  sering (produktif) kaanggen  sajeroning  tata  pawangunan  kruna Basa  Bali  Kuna.  Indike  punika  sampun kabuktiang  olih  makakalih  sujanane  punika antuk ngicenin imba kruna-kruna sane kaleketin  olih  pangater  anusuara,  sakadi makmit ‘menjaga’, mamatek ‘membelah’ , mangnila ‘membirui’ ,  mamaren ‘ngicenin’, mamuru ‘maboros’, mamukul ‘nyagur ’ .
Manut  Warna  dkk  (1983  :  24)  Basa Bali  Baru,  madue  variasi  utawi  alomorf pangater  anusuara  (nasal)  nggih  punika  ng-, ny-,n-,  m-,nga-,  yening  kasumahian  sareng Basa  Bali  Kuna  ring  tetilikan  Granoka  lan Beratha  durung  naanin  kasinahang  napi kemanten  variasi  utawi  alomorf  pangater anusuara  (nasal)  ring  Basa  Bali  Kuna. Duaning  saking  data  riin  sane  kapolihang pangater anusuara (nasal) ring Basa Bali Kuna madue  variasi,  minakadi  mang-  (mangnila, mangidih, manghanaken), many- (manyuratang, manyutanga) man-(manambah, makantang, mamayar), nga- (ngandika, ngaran, ngastawayang).
Siosan saking variasi pangater anusuara (nasal) ring Basa Bali Kuna, morfem dasar sane  kaleketin  olih  panagater  anusuara (nasal) taler durung jangkep kasinahang krana data pengwantu ( pendukung) sane kasobiahan akidik pisan. Pinaka silih sinunggil imba ring tetilikan Granoka, ring tetilikan puniki kasinahang morfem  dasar sane  kaleketin  olih pangater anusuara (nasal) inggih punika kruna kria  lan  kruna  kahanan.  Sakemaon  saking dadalan  data  riin  wenten  soroh  kruna  siosan sane prasida kaleketin olih pangater anusuara (nasal),  minakadi  kruna  aran  (marumah ,makajalan, mamayar), kruna wilangan (manyiu,  satak,  hadiri),  punika  nyihnayang sane  kaleketin  olih  pangater  anusuara  (nasal) nenten  ja  kruna  kria  lan  kruna  kahanan kemanten,  nanging  saking  makasami  soroh kruna  prasida  kaleletin.  Sakemaon  sering kapireng  utawi  kacingak  akehan  soroh  kruna kria lan kahanan.
Panglimbak Basa Bali Kuna
mapaiketan  sareng  tata  kruna,  pamekas pangater anusuara sajeroning prasasti utaman
nyane  madue  ceciren  sane  nenten  prasida kapalasang  sareng  sane  mawasta  kruna. Kruna sane polih pangater pacang mabinayan teges  nyane  saking  wit  kruna  punika.  Dados nyane  pangater  madue  iusan  sane  prasida ngubah  teges  kruna  punika.  Makasamian kruna  ring  Basa  Bali  Kuna  nenten  prasida kaleketin  antuk  pangater  anusuara,  punika taler  ring  Basa  Bali Baru wenten  kruna-kruna sane  polih  lan  wenten  sane  nenten  polih pangater  anusuara  (I  Putu  Eka  Prayuda, 2013).
Madasar antuk bebahbahan ring dadalan  pikobet  punika,  tetilikan  panglimbak Basa  Bali  dahat  mabuat  kalaksanayang sajeroning  nyinahang  wangun  tata  Basa pamekas  nyane  pangater  anusuara  (nasal) sareng  kruna-kruna  sane  kaleketin.  Madasar antuk tetimbangan punika, panilik nglaksanayang tetilikan sane mamurda pangater  anusuara  ring  Basa  Bali  Kuna Sajeroning  Prasasti  Bali  Kuna  :  Wangun  lan Teges . Tetilikan  puniki  durung  wenten  sane nglaksanayang  tur  akeh  madaging  pretiwimba ri  tatkala  pacang  nyelehin  ngenenin  indik mabasa  utamane  ring  Bali  Kuna  sajeroning prasasti sane medal pinih purwa nyantos pinih alit  duk  aab kerajaan .  Kaaptiang  saking tetilikan punika prasida ngicenin pikenoh sane mawiguna ring kauripan para jadmane.
Bantang pikobet tetilik: (1) Napi kemanten  pangater  anusuara  (nasal)  ring Basa  Bali  Kuna?  (2)  Napi  kemanten  soroh kruna  sane  kaleketin  olih  pangater  anusuara (nasal)  ring  Basa  Bali  Kuna?  (3)  Sapunapi teges  pangater  anusuara  (nasal)  ring  Basa Bali Kuna?
Tetujon  tetilik:  (1)  Prasida  nelatarang pangater  anusuara  (nasal)  ring  Basa  Bali Kuna;  (2)  Prasida  uning  indik  soroh  kruna sane  kaleketin  olih  pangater  anusuara  (nasal) ring  Basa  Bali  Kuna;  lan  (3)  Prasida  uning teges  pangater  anusuara  (nasal)  ring  Basa Bali Kuna.
Kawigunan  teoritis  tetilikanan  puniki prasida  ngicenin  orti  indik  pangater anusuara  Basa  Bali  Kuna  sane  wenten ring  prasasti  Bali  Kuna.  Kaaptiang  malih tetilikanan  puniki  prasida  ngicenin  gatra kaweruhan  mabasa  Bali  utamane  indik morfologi. Kawigunan praktis wenten kalih inggih  punika:  majeng  ring  pangwacen, mangda pangwacen tetilikan puniki prasida  uning  indik  kawentenan  pangater anusuara lan kruna –kruna sane kaleketin antuk  pangater  punika  ring  Basa  Bali
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Kuna  sajeroning  prasasti  Bali  Kuna. Majeng  ring  penilik  selanturnyane  sane jagi  nyelehin  indik  kawentenan  pangater anusuara  ring  Basa  Bali  Kuna  sajeroning prasasti  Bali  Kuna,  tetilikanan  puniki prasida kaanggen pratiwimba sane madue pikayun  pacang  nglaksanayang  tetilikan sane asoroh sareng tetilikan puniki.

## KRAMANING TETILIK
Tetilik puniki ngangge tetilik deskriptif
kualitatif . Tetilik deskriptif kualitatif nganggen  lan  ngandelang data sane masifat non verbal (tertulis). Wenten lelima papalih paridabdab kramaning tetilik sakadi:  (1)  palihan  tetilik;    palihan  tetilik mapaiketan  ri  kala  nglaksanayang  tetilik. Palihan  tetilik  maka  dasar  kanggen sadurung nglaksanayang tetilik; (2) jejering  lan  penandang,  jejering  tetilik puniki  basa  Bali  Kuna  sajeroning  prasasti Bali Kuna : wangun lan teges,  penandang tetilik pangater anusuara indik wangun lan teges;  (3)  piranti,  piranti  sane  kanggen mupulang data inggih  punika kartu  data. Kartu  data kanggen  nyurat  pikolih  kruna- kruna basa Bali Kuna sane polih pangater anusura;  (4)  mupulang data, mupulang data pidabdab  sane  nyinahang  sapunapi data kapolihang. Tetilik kualitatif molihang data marupa  kruna/lengkara.  Kramaning kanggen  mupulang data inggih  punika kramaning dokumentasi, dokumentasi ngwacen  lan  nyatet (teknik  baca  catat) kanggen,  santukan data ring  prasasti sane sampun katerjemahang antuk bahasa latin lan kasurat ring buku; lan (5) data tureksa, pidabdab sane
kalaksanayang  sajeroning data tureksa sakadi ngatur, nyusun , nagingin kode , lan nlatarang data.

## PIKOLIH LAN TETEPASAN
Pikolih lan tetepasan tetilik pangater anusuara  ring  basa  Bali  Kuna  sajeroning prasasti  Bali  Kuna:  wangun  lan  teges katlatarang ring sor puniki.
Pikolih  tetilikan  puniki  nelatarang indik  Pangater  Anusuara  ring  Basa  Bali Kuna  sajeroning  prasasti  Bali  kuna: Wangun lan Teges. Prasasti sane pacang katilikin  wenten  11  prasasti  inggih  punika
prasasti  Sembiran  AIII,  Klungkung  C, Bebetin AII, Serai AII, Sading A,
Sukawana  A1,  Bebetin  AI,  Trunjan  AI, Trunjan  B,  Bangli,  Pura  Kehen  A  lan Gobleg, Pura Kehen I. Pangater ring Basa Bali  Kuna  akehnyane  wenten  22,  siki pantarannyane  inggih  punika  pangater anusuara {ma-} utawi {maN-} (Granoka,
1983;  Beratha,  1992).  Pangater  anusuara {maN-} kakepah  malih  dados  4  pangater inggih punika m-, n-,ny-, ng-
Soang-soang  prasasti  punika  mijil ring  warsa  sane  malianan  lan  mawit saking  raja  sane  malianan.  Sakadi prasasti  sane  mijil  warsa  882-914  masehi (804-836) inggih punika prasasti Sukawana  A1,  Bebetin  AI,  Trunjan  AI, Trunjan  B,  Bangli,  Pura  Kehen  A  lan Gobleg,  Pura  Kehen  I.  Selanturnyane prasasti sane mijil warsa 989-1011 masehi inggih  punika  prasasti  Bebetin  AII,  Serai AII, Sading A. Miwah prasasti sane medal duk  warsa  1016  masehi  wenten  prasasti Sembiran AIII lan medal duk warsa 1049- 1077  masehi  wenten  prasasti  Klungkung C.
Data indik pangater {ma-}
kapolihang  ring  11  prasasti  sane  katilikin sekadi  ring  sor.  prasasti  Sembiran  AIII wenten 6 kruna inggih punika “mamayar, makantang, makarun, makuta, matujuh, makadi” , prasasti
Klungkung C kapolihang wantah 1
kruna “masukatang” , prasasti Bebetin AII wenten  3  kruna “maruhani,  makarun, mabhari’in” , prasasti Serai AII wenten 15 kruna “mamugbug, mametpetin, mañambah, mahilang, manunggu, matahil,  mabwat,  makadi,  malulunang, makmit, matambar, matkap, mananduk, marumah, mahutang” , prasasti Sading A wenten  11  kruna “mangawa,  mamayar, mabantilan,  marābyan,  masampātsara,
makupina, matatu, mapaspasan, malarib,  matuha,  maniba”, prasasti Sukawana A1 wenten 8 kruna “makarun, marumah, matuluang, mamatek, matkap,  marundan,  mabalu,  marang”, prasasti  Bebetin  AI  wenten  5  kruna ma’ugōng, matarah, madanga, mamuru, mahutang”, prasasti Trunjan AI wenten 11 kruna “masamahin,
macandana, makmit, makuta,
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
mamantilan, makambing, masampi, mañambah, mahadiri, masara, mawalu”, prasasti  Trunjan  B  wenten  7 kruna “makayu,  mamata,  maciñciñ, matingĕtingĕt , mabĕri, mamakada, matunggal” lan  prasasti  Bangli,  Pura Kehen  A  kapolihang  3  kruna “malangit, masanga, mahulun”
Data    indik  pangater {maN-} punika kakepah  antuk  4  pangater  inggih  punika m-,  n-,ny-,  ng-. Prasasti  Sembiran  AIII wenten  5  kruna, ny- ( mañyuratang, mañambah) lan ng- ( mangidih, mangjadyang,  mangirengiren), prasasti Bebetin AII wenten 1 kruna, ny- ( mañuratang), prasasti Serai AII kapolihang  6  kruna, ng- ( manghyang, mangdiri, mangamah, mangulit, mangidih, mañiringin), prasasti Sading A
wenten
3 kruna, ng- ( manglamwanglamwang, mangraparapa)  n-  (mangawa), prasasti Sukawana  A1  wenten  5  kruna, ny- ( mañuratang) ng- ( mangharañi, mangikĕt , mangnila, mangrapuh), prasasti  Bebetin  AI  wenten  1  kruna m- (mamatak), Trunjan  AI  wenten 3  kruna ng- ( mangadhikāren, mangraga, mangjwangin), prasasti Trunjan B kapolihang 5 kruna n- (mandawa) lan ng- (mangalap,  mangamah,  mangjanma, mangguru) lan  prasasti  Bangli,  Pura Kehen A kapolihang 1 kruna m- (mamaranak
Maosang  indik  soroh  kruna  ring Basa  Bali  Kuna  punika,  kadasarin  antuk penampen  saking  para  sujana  manut Nurlina,  dkk  (2004:  8)  maosang  ngenenin indik teges kruna punika pupulan makudang-kudang morfem sane  kakepah dados kalih widang inggih punika fonologi lan gramatikal, soang-soang widang punika  madue  teges  sujati.  Yening maosang indik soroh kruna ring Basa Bali Kuna pateh sareng soroh kruna ring Basa Bali Baru punika  ka  kepah  dados  dasa (10)  soroh,  inggih  punika  kruna  sandang, kruna  aran  (kata  benda),  kruna  kria  (kata kerja), kruna kahanan (kata sifat/keadaan),  kruna  wilangan,  kruna Pangentos  (kata  ganti),  kruna  pangarep,
kruna  panyambung,  kruna  pidarta,  lan kruna pituduh.
Data  indik  soroh  kruna,  wenten  5 soroh  kruna  sane  wenten  ring  makasami prasasti  inggih  punika Kruna  Kria  (kata kerja) imba  nyane  minakadi:  mangidih, mamayar,  mangamah,  mangraparapa,
matuluang, mamatek, mametpetin, manunggu,  matahil,  makmit,  mahulun, mangjwangin Kruna  Aran  (kata  benda) imba nyane minakadi: mañyuratang, mamugbug, mananduk, makambing, matingĕtingĕt   mabantilan, marumah, marundan,  macandana,  makuta,  masara, mamaranak, mangrapuh, mangharañi, mangnila Kruna  Wilangan imba  nyane minakdi:  matujuh,  matunggal,  mamatak, Kruna  Kahanan imba  nyane  minakadi: mangirengiren, marābyan, masampātsara, maruhani, mahilang, malulunang, matambar , mahutang, matatu, mabalu,  masamahin,  mahadiri,  mandawa, mahulun Kruna panyambung imba nyane minakadi: Makadi, Maniba,
Makada.
Kruna inggih punika pupulan morfem sane madue teges sujati . Maosang    indik  teges  kruna  punika, nenten lempas tekening tata pawangunan kruna  (morfologi)  utama  nyane  ring  Basa Bali Kuna. Yening uratiang, tata pawangunan  kruna  sajeroning  Basa  Bali Kuna  pateh  sakadi  ring  Basa  Bali Baru, silih  tunggil  nyane  kruna  lingga  sane lumrah  kaanggen  olih  para  sisya,  krama, miwah  sane  lianan.  Kruna  lingga  punika pacang ngamolihang wewehan ri sajeroning  kaanggen  mabebaosan  utawi sesuratan.
Data  indik  teges  kruna  saking makasami prasasti sane katilikin katelatarang sakadi ring sor.
Mangidih    (idih)  =  nunas  (P.  Sembiran AIII)
Mamayar  (bayar)  =  naur  (P.  Sembiran AIII)
Makuta  (kuta)  =  benteng  (P.  Sembiran AIII)
Matujuh (tujuh) = tujuh  (P. Sembiran AIII) Manghyang (hyang)
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Makadi  (kadi)  =  minakadi  (P.  Sembiran
AIII)
Mangirengiren  (iren)  =  kira-kira  (P.
Sembiran AIII) Masukatang (sukat) = sikut (P. Klungkung C) Mangdiri (diri)= pareragan (P. Serai AII)
Mangamah (amah)= ngrayunang (P. Serai AII) Mangulit (kulit)= kulit (P. Serai AII) Mangidih (idih) = nunas (P. Serai AII) Mamayar (bayar)  = naur(P. Sading A) Mabantilan (bantil) =  wantilan  (P.  Sading A) Mangraparapa  (raparapa)  =  mamaling (P. Sading A)
Mangawa (gawa) = makarya (P. Sading A)
Makupina (kupina) = sarira (P. Sading A)
Matatu (tatu) = tatu (P. Sading A) Maruhani (ruhani)= lanang-lanang(P.
Bebetin AII) Mañuratang (surat) = swalapatra
(P. Bebetin AII) Makarun (karun) = makendang (P. Bebetin AII) Matuluang (tulu) = tulud (P. Sukawana AI) Mamatek  (batek)=  kedeng(P.  Sukawana AI)
Matarah  (tarah)=  ngamaling  (P.  Bebetin AI)
Madanga  (danga)=  dandang  (P.  Bebetin AI) Makmit (kmit)= nyaga (P. Trunjan AI) Makuta (kuta)= bentĕng (P. Trunjan AI) Makayu (kayu)= taru (P. Trunjan B) Mamata (mata)= permata (P. Trunjan B) Mahulun  (hulun)=  budak(P.  Bangli,  Pura Kehen A) Mamaranak  (aranak)=  pianak(P.  Bangli, Pura Kehen A)
Sadu Wicara puniki kalaksanayang ring  rahina  Soma,  8  Mei  2017  magenah ring  Kantor  Balai  Arkeologi  Bali  ring Denpasar , sausan  pabligbagan  punika kapuputang. Sane  kairing  ri  tatkala  sadu wicara  punika  wantah  sane  mabebaosan rikala  pabligbagan  punika  kamargiang, inggih  punika  Drs.  I  Nyoman  Sunarya. Ri tatkala  ngambil  gambar  sane  kaanggen wantah  piranti dokumentasi .  Sadu Wicara puniki bebaosan lan cawisannyane ka rekam nganggen handphone lan gambar-gambar kaambil ri tatkala
ngamargiang  sadu  wicara  puniki,  wusan punika  napi  sane  kapolihang  saking rekaman punika kasurat olih panilik . Sadu Wicara  kaanggen  ngarereh data ring tetilikan  puniki inggih  punika  Pangater Anusuara  ring  Basa  Bali  Kuna  sajeroning Prasasti  Bali  Kuna:  Wangun  lan  Teges. Pikolih  data  indik  Pangater  Anusuara (Nasal),  soroh  Kruna  sane  kaleketin  olih
Pangater Anusuara (Nasal), miwah pamiteges ring soang-soang Kruna Pangater Anusuara (Nasal) ring Basa Bali Kuna  sajangkepnyane  prasida  kacingak ring sor puniki.
Data sane  sampun  kapolihang antuk sadu wicara ngenenin indik Pangater  Anusuara  (nasal)  lan  soroh kruna  sane  kaleketin  olih  Pangater Anusuara  (nasal),  ring  Basa  Bali  Kuna. Kawigunan  Pangater  Anusuara  Basa  Bali Kuna  sareng  Basa  Bali Baru kawigunan nyane  pateh.  Santukan  pateh  nyihnayang parilaksana  manut  kruna  lingga  nyane. Punika  taler  ring  soroh  kruna  sane kaleketin  olih  Pangater  Anusuara  (nasal) ring  Basa  Bali  Kuna,  nenten  prasida gelis katentuang ring soroh kruna nyane. Kruna sane  macihna  polih  pangater  anusuara punika  karereh  kruna  lingga  lan  teges nyane.  Ri  sampune  polih  teges  ipun,  wau sausan  punika  kruna  punika  kasorohang ring  soang-soang  kruna.  Minakadi  kruna ‘mangidih’. Kruna ‘mangidih’ mawit saking kruna  lingga  ‘idih’.  Kruna  lingga  ‘idih’ rumasuk  ring  soroh  kruna  kria  punika prasida kabuktiang kawentenan nyane.
Data sane  sampun  kapolihang pacang katelatarang ngawit saking pangater  anusuara  (nasal)  ngantos  kruna lingga  ipun.  Kruna  lingga  sane  sampun kapolihang  karereh  teges  nyane  lan kadungang sareng pangater sane kaleketin. Ri sampune punika wau karereh teges kruna sane polih pangater anusuara punika.  Kawentenan  pangater  anusuara {ma-} sajeroning 11 prasasti. Ri sajeroning pangater  anusuara {maN-} kapalih  dados 4 inggih punika pangater m-, n-, ny-, ng- . ngenenin  indik  pangater  anusuara m- sajeroning 11 prasasti punika wantah polih 2  data  saking  101  data  sane  kaleketin antuk  pangater  anusuara.  ngenenin  indik
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
pangater  anusuara n- sajeroning  11 prasasti punika wantah polih 2 data saking 101  data  sane  kaleketin  antuk    pangater anusuara.  Taler  ngenenin  indik  pangater anusuara ny- sajeroning  11  prasasti punika  wantah  polih  4  data  saking  101 data  sane  kaleketin  antuk  pangater anusuara. Miwah ngenenin indik pangater anusuara ng- sajeroning  11  prasasti punika  wantah  polih  23  data  saking  101 data  sane  kaleketin  antuk  pangater anusuara.
Kawentenan  data  sane  wenten ring pikolih nenten makasami
katelatarang,  wantah  ring  soang-soang prasasti mangda wenten sane katelatarang ring tetepasan puniki. Sajangkep  nyane  prasida  kacingak  ring sor. Mangidih= {ma-} + idih (P. Sembiran AIII)
Masukatang= {ma-} + sukat + -ang (P. Klungkung C) Marumah = {ma-} + rumah (P.  Serai AII) Mangawa = man- + gawa (P. Sading A) Mañuratang = many- + surat + -ang (P. Bebetin AII)
Mamatak = mam- + atak (P. Bebetin AI) Mahadiri = {ma-} + hadiri (P. Trunjan AI) Makayu = {ma-} + kayu (P.  Trunjan B) Malangit= {ma-} + langit (P.  Bangli, Pura Kehen A)
Mangrapuh = mang- + rapuh(P.
Sukawana AI) Mangrandapin
= mang- + randap + -in  (P. Gobleg, Pura Kehen I)
Saking  makasami  imba  ring  ajeng nganggen pangater anusuara (nasal) sane wenten  ring  basa  Bali  Kuna.  Kawentenan pangater anusuara (nasal) punika nyihnayang  saking  riin  sampun  kaanggen ri tatkala nyurat utawi mabebaosan sareng krama lianan. Pangater anusuara ngicenin iusan  ring  teges  kruna  sane  kaleketin prasida maubah teges kruna lingga nyane. Data sane sampun kapolihang antuk kartu data ring ajeng, pangater anusuara (nasal) sane  pinih  akeh  kapolihang  inggih  punika pangater anusuara {ma-}. Pangater anusuara  (nasal) {maN-} sane  kakepah dados  pangater m-,  n-,  ny-,  ng- punika
taler kapolihang ring soang-soang prasasti nanging kawentenan nyane akidik.
Data  indik  soroh  kruna  sane kaleketin  olih  pangater  anusuara  (nasal) punika  kadasarin  antuk  nganggen  tata pawangunan  kruna  ring  basa  Bali  Kuna silih  sinunggil  nyane  kruna  lingga.  Kruna lingga  kaanggen  ri  sajeroning  ngarereh data  inggih  punika  nyorohang  kruna  sane kaleketin  sajeroning  pangater  anusuara (nasal)  ritatkala  pacang  ngolah  data sumangdane data punika sujati lan tegep. Lianan punika taler nganggen soroh kruna ring  Basa  Bali  Kuna  utawi  basa  Bali Baru secara  umum, inggih  punika kruna sandang,  kruna  aran  (kata  benda),  kruna kria  (kata  kerja),  kruna  kahanan  (kata sifat/keadaan),  kruna  wilangan,  kruna Pangentos  (kata  ganti),  kruna  pangarep, kruna  panyambung,  kruna  pidarta,  lan kruna pituduh.
Ngenenin indik soroh saking soang-soang  kruna  ring  Basa  Bali  Kuna sane  kaleketin  olih  pangater  anusuara (nasal)  punika  ritatkala  nyorohang  kruna wenten  tata  cara  nyane.  Sakadi  mawit saking  kruna  basa  Bali  Kuna  karereh, sausan  punika  rereh  antuk  kruna  lingga nyane. Sajangkep nyane prasida kacingak ring sor.
Mangidih  =  mang-  +  id ih  ‘kruna  kria’  (P. Sembiran  AIII)  Masukatang  =  {ma-}  + sukat  +  -ang ‘kruna    aran’  (P.  Klungkung
C) Marumah = {ma- } + rumah ‘kruna aran’ (P.  Serai AII) Mangawa  =  man- +  gawa  ‘kruna  kria’  (P. Sading A) Mañuratang = many- + surat + -ang ‘kruna aran’
(P. Bebetin AII) Mamatak  =mam-  +  atak ‘kruna  wilangan’ (P. Bebetin AI)
Mahadir  =  {ma-} +  hadiri ‘kruna sandang’ (P. Trunjan AI)
Makayu  =  {ma- }  +  kayu  ‘kruna  aran’  (P. Trunjan B) Malangit  = {ma- } + langit ‘kruna aran’ (P. Bangli, Pura Kehen A) Mangrapuh = mang- + rapuh ‘kruna aran’ (P.  Sukawana AI)
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Mangrandapin  =  mang-  +  randap  +  -in ‘kruna  kahanan’  (P.  Gobleg,  Pura  Kehen I)
Soroh  kruna  sane  kaleketin  olih pangater  anusuara  ngicenin  iusan  ring teges  kruna  sane  kaleketin  prasida maubah  teges  kruna  lingga  nyane. Data sane sampun kapolihang antuk kartu data ring  ajeng,  soroh  kruna  sane  mapaiketan sareng soang-soang kruna sane kaleketin olih  pangater  anusuara  (nasal)  ring  basa Bali  Kuna  sane  pinih  akeh  kapolihang inggih punika kruna kria lan kruna aran.
Punika  taler  kapolihang  soroh  kruna  ring soang-soang  prasasti  sane  kaleketin  olih pangater  anusuara  (nasal)  kawentenan soroh kruna nyane wenten sane malianan tur  akidik  saking  kruna  aran  lan  kruna kria,  Sakadi  soroh  kruna  sane  kaleketin wenten  kruna  sandang,  kruna  wilangan, kruna kahanan, miwah kruna sane lianan. kruna  sane  kaleketin  olih  pangater anusuara  (nasal)  ring  basa  Bali  Kuna. Kruna  sane  kaleketin  pacang  madue teges malianan. Punika ngawinang pangater  anusuara  (nasal)  madue  iusan saking  kruna  sane  kaleketin.  Pangater anusuara  (nasal)  dahat  mawiguna  pisan majeng ring kruna sane kaleketin. Saking teges  kruna  lingga  yening  polih  pangater pastika  pacang  malianan  teges  ipun. Sajangkep  nyane  prasida  kacingak  ring sor.
Mangidih (idih) = nunas (P. Sembiran AIII) Masukatang (sukat) = sikut (P. Klungkung C)
Marumah (rumah) = gria, (P. Serai AII)
Mangawa (gawa)  =  makarya  (P.  Sading
A) Mañuratang (surat) = swalapatra (P.  Bebetin AII) Mamatak (atak) = satak (P. Bebetin AI)
Mahadiri  (hadiri)  =  pareragan  (P.  Trunjan AI) Makayu (kayu) = taru (P. Trunjan B)
Malangit (langit) =  langit  (P.  Bangli, Pura Kehen A) Mangrapuh (rapuh) =    kapur
(P. Sukawana AI)
Mangrandapin    (randap)  =    Nyacadin  (P. Gobleg, Pura Kehen I)
Antuk  data-data  sane  sampun kapolihang ri  tatkala ngalaksanyang
panilikan  akeh  kapanggihin  kruna  sane pateh  sakadi  kruna  ‘marumah’.  Punika nyihnayang kruna-kruna sane polih pangater  anusuara  (nasal)  madue  teges malianan.  Nanging  wenten  taler  kruna tegesnyane  pateh  saking  teges  kruna lingga  ri  tatkala  sampun  kaleketin  olih pangater  anusuara  (nasal).  Sakadi  kruna ‘mangidih’  sane  mateges  nunas.  Kruna idih  pinaka  kruna  lingga  madue  teges nunas,  dadosnyane  kruna  punika  pateh teges  nyane  ri  kala  sampun  polih pangater anusuara (nasal).
Teges  kruna  sane  kaleketin  olih pangater anusuara (nasal) pacang malianan  tegesnyane.  Teges  kruna  sane sampun  polih  pangater  punika  nginutin sareng kruna lingga lan kahanan ri tatkala kruna  punika  kanggen  mabebaosan. Sumangdane  nenten  lempas  saking kahanan,  kruna-kruna  punika  anutang ring tatatiti sane patut nganggen pangater anusuara (nasal).

## PAMUPUT
Manut  sane  sampun  katelatarang ring  ajeng  ngeninin  indik  nureksain Pangater  Anusuara  ring  Basa  Bali  Kuna sajeroning  Prasasti  Bali  Kuna:  Wangun lan Teges. Prasida kapolihang tetingkesan antuk  napi  sane  sampun  kapolihang  olih panilik.
Pangater  anusuara  (nasal)  ring basa Bali Kuna wenten kalih inggih punika {ma-} miwah {maN-} punika  kakepah antuk 4 pangater inggih punika m-, n-,ny-, ng-. Prasasti  sane  sampun  katilikin wenten 11 inggih punika prasasti Sembiran AIII , Klungkung C, Bebetin AII, Serai  AII,  Sading  A,  Sukawana  A1, Bebetin  AI, Trunjan  AI, Trunjan  B,  Bangli, Pura  Kehen  A  lan  Gobleg,  Pura  Kehen  I. Saking  makasami  prasasti  sane  sampun katilikin  kapolihang  101  kruna  sane kaleketin  olih  pangater  anusura  (nasal). Kruna  sane  kaleketin  olih  pangater {ma-} wenten  70  kruna  miwah  pangater {maN-} wenten  31  kruna.  Pangater {maN-} kakepah  wenten  4  pangater  m-,  n-,ny-, ng-, saking  31  kruna  punika  kapolihang pangater m- 2  kruna, n- 2  kruna ,  ny  - 4
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
kruna  lan ng- 23  kruna. Makasami  kruna lingga sane kaleketin punika madue teges sujati.
Soroh  kruna  ring  Basa  Bali  Kuna pateh  sareng  soroh  kruna  ring  Basa  Bali Baru punika  ka  kepah  dados  dasa  (10) soroh, inggih punika kruna sandang, kruna aran (kata benda), kruna kria (kata kerja), kruna kahanan (kata sifat/keadaan), kruna wilangan,  kruna  Pangentos  (kata  ganti), kruna  pangarep,  kruna  panyambung, kruna  pidarta,  lan  kruna  pituduh.  Saking 11  prasasti  kapolihang  wenten  5  soroh kruna  sane  kaleketin  olih  pangater anusuara  (nasal).  Soroh  kruna  punika wenten  kruna  kria,  kruna  aran,  kruna wilangan,  kruna  kahanan  miwah  kruna penyambung.  Nanging  sane  pinih  akeh soroh  kruna  kaleketin  olih  pangater anusuara  inggih  punika  kruna  kria  lan aran.  Krana  Kruna-kruna  punika  kanggen sadina-dina mabebaosan olih para jadma.
Teges lan wangun kruna basa Bali Kuna  saking  11  prasasti  sane  katilikin, wenten  101  kruna  sane  kaleketin  olih pangater  anusuara  (nasal).    Kruna  sane kaleketin  pacang  madue  teges  malianan. Punika  ngawinang  pangater  anusuara (nasal)  madue  iusan  saking  kruna  sane kaleketin.  Pangater  anusuara  (nasal) dahat  mawiguna  pisan  majeng  ring  kruna sane kaleketin. Saking teges kruna lingga yening  polih  pangater  pastika  pacang malianan  teges  ipun.  Teges  kruna  sane sampun  polih  pangater  punika  nginutin sareng kruna lingga lan kahanan ri tatkala kruna  punika  kanggen  mabebaosan. Sumangdane nenten lempas saking kahanan, kruna-kruna punika anutang ring tatatiti  sane  patut  nganggen  pangater anusuara (nasal).
Piteket pinaka dados silih sinunggil tetamian,  prasasti  sane  wenten  ring sajebag jagat Bali
sumangdane kalestariang.  Prasasti  sane  magenah  ring pura pinaka prasasti sane sakral.
Sasuratan  sane  wenten  ring  prasasti nganggen  basa  Bali  kuna,  sansekerta  lan basa  Bali  Kuna.  Daging  saking  prasasti punika  inggih  punika  awig-awig,  wit  pura, desa miwah sane lianan. Punika mawinan
mangda  uning  prasasti-prasasti  sane wenten  sumangdane  resep  ring  daging nyane.

## KAPUSTAKAAN
Arikunto,  Suharsini.  2005. Manajemen Penelitian . Jakarta: Rineka Cipta. ------.  2006. Prosedur  Penelitian  Suatu Pendekatan Praktik . Jakarta: Rineka
Cipta Bawa,  dkk.  1985. Studi  Sejarah  Bahasa Bali .  Denpasar:  Pemerintah  Daerah Propinsi Daerah Tingkat I Bali. Beratha, Sutjiati Ni Luh. 1992. Evolution of
Verbal  Morphology  in  Balinese. Canberra: Australian National University. ejournal.undiksha.ac.id/index.php/JJPBB/i ssue/archive  diakses  pada  tanggal 18 Januari 2017.
Goris, Roelof. 1954. Prasasti Bali.
Bandung:  Lembaga  Bahasa  dan Budaja  Universitet Indonesia.
Hasnah  Faisah  2010. Linguistik  Umum . Pekanbaru : Cendikia Insani. Iqbal,  Hasan.  2002. Pokok-Pokok  Materi Metodologi Penelitian dan Aplikasinya . Indonesia: Ghalia.
Kamus  Besar  Bahasa  Indonesia  Edisi Ketiga offline @googleplaystore. Nababan,  P.W.J.  1991. Sosiolinguistik suatu Pengantar . Jakarta: PT
Gramedia Pustaka Utama.
Oka  Granoka,  dkk.  1985. Kamus  Bahasa
Bali Kuna-Indonesia. Denpasar:
Proyek Pengembangan Bahasa dan Sastra Indonesia dan Daerah.
Prayuda  Eka,  I  Putu.  2013. Analisis Kesalahan  Penulisan  Prefiks  dalam Menulis Karangan Narasi Berbahasa Bali pada Siswa Kelas XI IPB  di  SMA  Negeri  2  Singaraja . Jurusan Pendidikan Bahasa Bali D3, FBS, Undiksha Singaraja. Ramlan,  M.  1987. Morfologi  :  Suatu Tindakan  Deskriptif. Yogyakarta  : C.V. Haryono.
Sugiyono. 2013. Metode Penelitian Kuantitatif,  Kualitatif,  Dan  R&D .
Bandung: Alfabeta.
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Verharr, J.W.M. 2008. Asas-asas
Linguistik  Umum. Yogyakarta  :
Gadjah Mada University Press.
Warna,  dkk.  1993. Tata  Bahasa  Bali.
Denpasar : PT. Mabhakti offset.
Wendra,  I  Wayan.  2014. Buku  Ajar
Penulisan  Karya  Ilmiah .  Singaraja: UNDIKSHA. Wikipedia, 2017. https://id.wikipedia.org/wiki/Bahasa_ Jawa_Kuno (akses 20 Januari 2017)